OBEC PODVYSOKÁ

**Všeobecne záväzné nariadenie obce Podvysoká č. 4/2023 o dani za psa**

Návrh VZN vyvesený: 28.11.2023

Návrh zvesený z úradnej tabule obce dňa: 13.12.2023

Vyhodnotenie pripomienok k návrhu VZN: 13.12.2023

VZN schválené OZ: 13.12.2023

VZN vyvesené na úradnej tabuli dňa: 14.12.2023

VZN nadobúda účinnosť:01.01.2024

Obec Podvysoká v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 29 a súvisiacich ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Podvysoká

**§ 1**

**Úvodné ustanovenie**

1)Základné náležitosti o miestnej dani za psa sú ustanovené v § 22 až 29 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

1)Obec Podvysoká ako správca dane (ďalej len „správca dane“) týmto VZN zavádza s účinnosťou od 1.1.2024 miestnu daň za psa.

**§ 3**

**Predmet úpravy VZN**

1)Predmetom tohto všeobecne záväzného nariadenia je určenie náležitosti miestnej dani za psa podľa splnomocňovacieho ustanovenia § 29 zákona č. 582/2004 Z. z. správcom dane.

**§ 4**

**Predmet dane**

1)Predmetom dane za psa je pes starší ako 6 mesiacov chovaný fyzickou osobou alebo právnickou osobou.

2)Predmetom dane za psa nie je

1. pes chovaný na vedecké a výskumné účely
2. pes umiestnený v útulku zvierat
3. pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom

**§5**

**Základ dane**

1)Základom dane je počet psov

**§ 6**

**Sadzba dane**

1)Správca dane určuje sadzbu dane za jedného psa a kalendárny rok nasledovne:

1. 5 EUR za psa

**§7**

**Vznik a zánik daňovej povinnosti**

1)Daňová povinnosť vzniká dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

**§ 5**

**Oslobodenie od dane**

1. Správca dane ustanovuje oslobodenie od dane za psa v celom rozsahu u daňovníkov – fyzických osôb v prípade:

*Napr.*

1. ak daňovníkom je nevidomá osoba
2. ak daňovníkom je držiteľ preukazu ŤP (ťažko postihnutý), preukazu ZŤP (zdravotne ťažko postihnutý) a preukazu ZŤP/S (zdravotne ťažko postihnutý so sprievodom)
3. občania ktorí majú viac ako 70 rokova majú trvalý pobyt v obci.
4. Ak daňovník podľa ods. 1/ vlastní alebo drží viac psov, je od dane oslobodený iba za jedného psa. Uvedené neplatí v prípade psa (psov) so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom
5. Oslobodenie od dane podľa ods.1/ musí daňovník preukázať do 30 dní od vzniku nároku na oslobodenie od dane.
6. Oslobodenie od dane zanikne okamžite ak pominie a zanikne dôvod, pre ktorý sa uplatnilo a povolilo oslobodenie.

**§ 6**

**Zníženie dane**

1. Správca dane ustanovuje zníženie dane o 50 % za psa získaného z útulku pre zvieratá daňovníkovi ako prvému vlastníkovi alebo držiteľovi.
2. Dôvod na zníženie dane za psa si môže daňovník uplatniť iba dokladom preukazujúcim nadobudnutie psa, spravidla formou potvrdenia o tom, že pes bol získaný z útulku pre zvieratá.

**§ 7**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Podvysoká č. 2/2017

**§ 8**

**Záverečné ustanovenie**

Obecné zastupiteľstvo Podvysoká sa uznieslo na vydaní tohto VZN na svojom zasadnutí dňa 13.12.2023 uznesením č. 62/2023 a toto VZN nadobúda účinnosť dňom 01.01.2024

 JUDr. Ján OPial

 starosta obce